**Gimnazija Jurija Vege Idrija**

**2. DOMAČE BRANJE**

**OBNOVA ZGODBE**

*Stara zaveza*

**Knjigi kraljev – Salomon**

 Ta knjiga pripoveduje o kralju Salomonu, Davidovem sinu, ki je med letoma 960 in 925 povzdignil izraelsko kraljestvo do vrhunca moči bogastva ter ugleda. Tu so so še številne zgodbe in anekode o Salamonu, ki pričajo o njegovi izjemni pameti in razsodnosti. Prav zgodba o dveh materih in enemu otroku je postala slavna in upodobljena na razne umetniške načine.

 **Salomonov modri sodni izrek**

 H kralju sta prišli dve hotnici, ki sta ped nedavnim rodili. Prva tri dni pred drugo in živeli sta skupaj v eni hiši, spali v isti postelj. Prva je trdila, da je druga je med spanjem poležala in s tem umorila svojega otroka, nato pa ga je zamenjala z njenim - živim otrokom. Zjutraj se je zbudila in ugotovila, da nima pravega otroka, temveč, da je njen otrok še vedno živ. Druga mati je trdila drugače in tako sta se pred samim Salomonom zapletli v hud prepir. Salomon je ukazal prinesti meč in razsodil, da bo otroka presekal na pol, tako da bo vsaka dobila pol otroka. Prava mati se je takoj uprla in popustila, ter prepustila otroka drugi, le da bi otrok ostal živ. Ne prava mati pa je hotela nasprotno, da bi otroka presekal in ga razdelil. Tako je Salamon brez težav ugotovil, katera je prava mati, ter njej dal otroka. Za to modrost je izvedel ves Izrael in častili so Salomonovo modrost in pravičnost.

 Ta prigoda pripoveduje o nesebičnosti in pravi materinski ljubezni, ki ne pozna meja. Prava mati bi vedno vse naredila, da bi bil njen otrok srečen in živ, čeprav s tem, da bi se mu tako morala odpovedati ali plačati s svojim življenjem. To je ljubezen, ki prekaša vse ostale.

 V zgodbi pa se prepleta tudi Salomonova pamet, da se je spomnil tako genialnega in prebrisanega načrta, zato tudi Salomon velja za enega najbolj modrih kraljev v zgodovini, ki naj bi napisal številne misli, pesmi, pregovore in modrosti.

Citat:

*» Bog je dal Salomonu modrost in razumnost v zelo veliki meri ter bogastvo duha, kakor je peska ob morskem obrežju. Salomonova modrost je presegla modrost vseh Jutrovcev in vso modrost Egipčanov.*

*Pri vseh narodih naokrog je bil slaven. Zložil je tri tisoč pregovorov in njegovih pesmi je bilo tisoč in pet. Govoril je o drevju, od cedre na Libanonu do hizopa, ki raste iz stene; govoril o živini, pticah, laznini in ribah. In prihajali so poslušat Salamonovo modrost od vseh ljudstev, od vseh kraljev zemlje, ki so čuli o njegovi modrosti. «*

*Sveto pismo*

*Salomonovi znane misli, pregovori, …*

*Tri stvari se mi zde prečudovite,*

*Štirih ne morem dojeti:*

*Pot orla po nebu,*

*Pot kače po skalovju,*

*Pot ladje po odprtem morju*

*In pot mladeniča z dekletom.*

*♣*

*Kakor ne poznaš poti vetra,*

*Ne zarodka v telesu nosečnice,*

*Tako ne poznaš delovanja Boga,*

*Ki dela vse to.*

*♣*

*Gospod vodi človeške korake,*

*Smrtnik pa, mar razume svojo pot?*

*♣*

*Pouči modrega in bo še modrejši,*

*Pojasni pravičnemu in bo pomnožil znanje.*

*♣*

*V srcu teh, ki kujejo hudobijo, bo razočaranje,*

*Pri teh, ki snujejo mir, pa bo veselje.*

*♣*

*Začetek modrosti*

*Je strah GOSPODOV,*

*Spoznanje svetih*

*Je razumnost.*

*♣*

*Nova zaveza*

**Jezusove pripovedi**

 Jezusove pripovedi so krajše poučne zgodbe oziroma parabole ali prilike. Te pripovedi je Jezus vzel iz vsakodnevnega življenja, iz odnosov med ljudmi, primerov živalskega in rastlinskega sveta. Pri njih pa lahko vedno izluščimo moralni ali verski nauk. Te prilike se med seboj lahko precej razlikujejo po zgradbi, dolžini in razvejanosti. Najdemo jih v vseh evangelijih, čeprav jih je najbolje napisal Luka, prav njegove pa vsebujejo tudi najbolj temeljne, kot so: Prilika o sejalcu in semenu, Prilika o usmiljenem Samarijanu, Izgubljen sin, Bogatin in ubogi Lazar, Farizej in cestninar.

**Prilika o usmiljenem Samarijanu**

 Nekoč je neki učitelj skušal Jezusa in ga vprašal kaj naj naredi, da bo dosegel večno življenje. Jezus ga je vprašal kaj mu narekuje postava, ki je napisana od Boga. Učitelj je ugotovil, da naj » *ljubi Gospoda, svojega Boga, z vsem srcem in vso dušo in vso močjo in vsem mišljenjem, in svojega bližnjega, kakor samega sebe«* Toda učitelj ni razumel, kdo naj bi bil njegov bližnji, zato mu je Jezus razložil s priliko.

 *Nekoga so med potjo iz Jeruzalema v Jeriho napadli cestni roparji, ga oropali, hudo pretepli, tako da je ravno še ostal pri življenju. Mimo njega so hodili ljudje in nihče mu ni pomagal. Mimo njega je šel duhovnik, a se ni zmenil. Levit je ravno tako miže šel mimo. Nato pa je prišel popoten Samarijan in iz samega usmiljenja je ranjencu takoj priskočil na pomoč. V rane mu je vlival olje in vino ter ga oskrbel, odpeljal ga je do gostišča in tam plačal za njega in za njegovo oskrbo. Šel je, z namenom, da se zopet vrne in poravna še ostale stroške.*

Učitelj je spoznal, da je edini prav ravnal Samarijan, Jezus pa ga je poslal delati iste stvari.

 Od nekdaj mi je bila zgodba všeč zaradi svoje preprostosti in plemenite ljubezni do soljudi. Veselja pomagati, pomoči potrebnim. Kljub temu, da sta oba duhovnik in levit, duhovnik posebnega rodu, pričevalca Božje besede in učitelja božjega življenja, se kljub njuni predanosti do Boga, nihče ni usmilil ubogega poškodovanca. Z veseljem poslušata Boga in sta mu ves čas na voljo, da bi mu služila in mu pomagala, toda nista doumela, da je Bog v vseh živih bitjih in bi zato bila prva stopnička do Njega prav pomoč sočloveku. Na žalost je še danes isto. Mnogo duhovnikov, Jezusovih učencev, ki se štejejo za same svetnike, ne pomagajo soljudem ali jim celo škodujejo. Nato pa so prepričani, da so še vedno povsem blizu Bogu in zveličanju. Toda sam Bog je rekel, da

*greh ni le kar slabega storimo, temveč tudi, kar dobrega opustimo.*

 Usmiljen Samarijan, ki pa je bil nič kolikokrat zasmehovan in ponižan od Judov, je pohabljencu – Judu takoj priskočil na pomoč. Pri tem v njem ni videl Juda, temveč človeško bitje, ki potrebuje pomoč. Ne le, da mu je oskrbel rane, ter mu pomagal, temveč je za njega podaril svoj lastni denar. Še danes bi se lahko zgledovali po usmiljenemu Samarijanu, namesto, da po strani gledamo vse, ki se tako ali drugače razlikujejo od nas, pa naj gre za kulturo, raso, prepričanje ali spolno usmerjene. Mnogi nočejo pomagati drugim, kar pač niso po njihovem idealu, kaj še le da bi pomagali nekomu, ki ga zaničuje. V tem svetu je mnogo preveč sovraštva, ne odpuščanja in zavisnosti, da bi lahko bili sposobni Samarijanove ljubezni.

*Vsakega posameznika bi morali smatrati za Boga. To je resnično čaščenje.*

*Eno samo dejanje služenja, ponujenega Bogu, ki ga vidite v drugem, je enakovredno vsem letom hrepenenja (želje) po Bogu.*

*Predanost Bogu ne pomeni le čaščenja v svetiščih, ali udeležbo pri petju duhovnih pesmi. Človek mora prepoznati Božanstvo v podobah, ki jih časti, ali v ljudeh, katerim služi.*

**SVETOPISEMSKE ZGODBE**

Svetopisemske zgodbe so tisti deli Svetega pisma ali Biblije, ki pripovedujejo konkretno o dogodkih, pripetljajih, ki so se zgodili na določenem resničnem kraju z domnevnimi resničnimi osebami. Napisane so v nevezani besedi, epiki ali pripovedništvu, spadajo v pripovedno vrsto.

**Literarne vrste v Svetem pismu**

 V biblije je o od vseh vrst najbolj prisotna epika ali pripovedništvo. Saj o dramatiki, z malimi izjemami, ki jih pravzaprav ne moramo šteti za pravo dramatiko ( Visoka pesem in Jobova knjiga), še ni za slišati. Upoštevati moramo tudi to, da takrat te literarne zvrsti še niso poznali.

 *Lirika* je v Svetemu pismo mnogo bolj pomembna, kot dramatika, saj je v njej napisanih kar nekaj Sveto pisemskih knjig ( Visoka pesem, Knjiga psalmov, Žalostinke ). Mnogo besedil je nekje na meji med epiko in liriko, toda marsikatera pripišemo kar liriki ( Jobova knjiga, Knjiga pregovorov, Pridigar, Knjiga modrosti, Sirahova knjiga). Nato vsebujejo mnoge knjige, ki so v celoti pripovedne, tudi pesniške prvine ( Pentatevg, Knjiga sodnikov, Tobijeva in Juditina knjiga, in nekaterih evangelijih ). Lirika se najde večinoma v poučnih knjigah, knjigah z naukom.

 *Pripovedništvo* pa je bogato prisotno, saj Sveto pismo v veliki večini pripoveduje o dogajanju, opisuje dogodke, včasih tudi zaporedne nize osebnih doživljajev.

Pisci, ki so napisali določene dele Biblije, pri svojem pisanju niso bili pazljivi na literarno zvrst in sestavo, saj se jim ni šlo toliko za obliko, kot za sporočilo. Za to, da lahko svetu sporočijo čarobne božje resnice, za željo, da bi nekaj ostalo napisanega tudi za ostale rodove in nikoli pozabljeno.

**Pripovedne zvrsti v Svetem pismu**

 S sestavljanjem delov v celoto – Biblijo, so se zabrisale in porazgubile pripovedne zvrsti. Že res, da je vsaka s seboj nosila svojo, toda če so želeli vse povezati v smiselno celoto, so jih morali poenotiti.

*Bajke* in *miti:* bajk in mitov v Bibliji skoraj da ne moremo najti. Saj se mit navezuje predvsem na poganstva, mnogoboštvo. Miti so za ta čas predvsem značilni za grško preteklost v kateri je veliko število bajk in mitov. Tudi, če pogledamo na naša tla, lahko brez teža najdemo mite še s časa, ko še nismo bili pokristjanjeni,ko so na naših tleh živeli še pogani.

Morda bi obliko mita lahko prepoznali le na samem začetku Biblije, pri *Svarjenju sveta*, *Adamu in Evi*, *Kajnu in Abelu*,  *Vesoljnemu potopu*  in *Babilonskem stolpu.*

*Pravljica:* ravno tako ne moremo na noben način najti obliko pravljice, edino kar se navezuje na to so morda prvine pravljic, pa še teh je zelo malo.

*Pripovedke:* te pa se v Svetem pismu, kar vrstijo, čeprav jih lahko nemalokrat pomešamo s povestmi in drugimi pripovednimi zvrstmi. Glede na to, da se v številnih zgodbah prepleta resnično z neresničnim, čudeži, kraj in čas dogajanja pa sta znana, bi lahko marsikateri del označili za pripovedke. Npr. zgodbe o Abrahamu, Izaku, Jakobu, Jožetu, Mojzesu, Savlu, Davidu, Samsonu ( ki spominja na junaške), Danijelu, Joni.

Pripovedke o Jožefu bi morda lahko imenovali roman, , če bi bile povesti samostojne. Zato tudi govorimo, da je v srednjeveški Perzija nastal pravi verzni roman iz zgodb o Jožefu.

*Povest in novela:*  kot smo že ugotovili je ravno te težko ločiti od pripoved. V sebi imajo zelo malo, oz. skoraj nič nadnaravnega, dogajajo pa se v sodobnem svetu, kar je pogoj za povest in novele. Med njih lahko štejemo: knjige o Ruti, Esteri, Tobiji, Juditi.

*Legenda*: legenda je zelo pomešana s pripovedkami in novelama, toda jo lahko najdemo. Saj naj bi legende pripovedovale o svetih osebah, čudežih, ki doletijo strašne vernike ali kot kazen za grešnike. Pričnejo se pojavljati že v Stari zavezi (zgodba o Danijelu), sem spadajo tudi vse Jezusove zgodbe.

*Basen*: basen, ki naj bi bila deloma pripovedna in deloma poučna, najdemo v Knjigi sodnikov v Joatamovi basni, ki pripoveduje o drevesih, ki izbirajo kralja.

*Parabola*, *prilika*: zgodbe, ki s pomočjo prispodob ponazarjajo moralne nauke, ki naj bi bile dobre za človeško življenje ( Bogatin in revež, Jobova knjiga, Usmiljen Samarijan, Farizej in cestninar, Gorčično zrno…)

*Anekode*: so sorazmerno številne v Novi zavezi, to so kratke zgodbe, ki označijo neko pomembno osebnost z navedbo njenega izreka ali dejanja ( Salamonovo razsodba, vsi Jezusovi izreki ).

*Biografija*: v Svetem pismu lahko najdemo polno biografij, čeprav nekatere ne moremo šteti za prave. Npr. Abraham, Izak, Jakob, Jože, Mojzes, Savel, David, Salamon, imajo vsak svojo »biografijo«, ki naj bi opisovala življenje nekega človeka, čeprav res opisuje življenje od malih nog pa do smrti, toda v Svetem pismu so pogosto vpleteni še razni drugi dogodki in zgodovine ljudstva…

Bolj podobni življenjepisu so vsi evangeliji, ki pa zopet veljajo za poseben primer.

*Apokalipsa* : opis videnj in prikazovanj, ki piscu prinesejo določeno videnje usode, konec sveta ali kaj podobnega. Ponavadi so prepletene z zgodbami. To je najbolj nenavadna zvrst Svetega pisma, najdemo jo v Stari zavezi v knjigah preroka Izaija, vrhunec pa ne le teološko, temveč tudi literarno doživi pri Janezovem *Razodetju.*

**Izvori in nastanek svetopisemskih zgodb**

 Stara zaveza naj bi bila dokončana, skupaj s sestavljanjem delov, v 1. st. po Kr., besedila pa so bila napisana že v 2. st. pr.Kr. S tem ugotovimo, da so najmlajše zgodbe Stare zaveze nastale pred tem tisočletjem. Toda težko je določiti nastanek najstarejših zgodb, saj naj bi nastajala več stoletji, morda celo tisočletij. Menda segajo celo v 13. st. pr. Kr. Morda pa še bolj nazaj. Pri tem moramo upoštevati, da so bile mnoge zgodbe napisane po ustnem izročilu. To lahko ugotovimo za mnoge odlomke, ki so starejši, po domnevah naj bi jih pisal že Mojzes, toda pravno so bile zapisane v mnogo poznejšem času, okoli 5.st. pr. Kr.. Tako so se razni pisatelji precej zanašali na ustne vire in tiste pisne, ki so o tem že obstajali. Krajše zgodovinske knjige naj bi ravno tako nastale mnogo kasneje, še le po vrnitvi iz izgnanstva in še to izven mej Palestine, Mezopotamije, Egipta, Perzije…

 Nova zaveza, pa je v primerjavi z njeno predhodnico, nastala zelo hitro po opisanih dogodkih. Okoli 2. st. po Kr. ( od sredine 1. pa do začetka 2. ) Vsi evangeliji so bili napisani okvirno okoli 80. letih, ravno tako Apostolska dela. Verjetno pa so se evangeliji Marka, Mateja, Luke in Janeza opirali enega na drugega ali pa so črpali informacije iz istih virov.

**Prevodi svetopisemskih zgodb**

 Prvotno so bile napisane v hebrejskem jeziku, kasneje pa tudi v aramejščini. Te se niso ohranile v tem jeziku, temveč v grščini. Grščina naj bi bila takrat jezik izobražencev, zato so ta jezik prevzele vse knjige Stare zaveze. V 2. in 3. st. po Kr. so nastali prvi prevodi v latinščini. Ostali prevodi, v druge jeziku so ravno tako pričeli nastajati v 2. st., predvsem v sirski, gotski, gruzinski in etiopski, kasneje pa še aremski, anglosaški, arabski, v 9. st. tudi že nemški in slovanski. V ostale evropske jezike pa so ga prevedli šele okoli leta 1300. ( francoski, holandski, španski, italijanski, poljski, angleški, in drugi… )

S prevodi so se kasneje zelo ukvarjali protestanti, Luter, ki je prevedel temeljnega, ki je bil nato še mnogokrat preveden v še vse ostale jezike. Slovenci smo svoj prevod dobili z Dalmatinom leta 1584.

Danes je prevedena v 495 jezikov in je najbolj brana knjiga na svetu. Vsako leto prodajo ali razdelijo približno 15 milijonov izvodov.

**Odmev svetopisemskih zgodb v literaturi in drugih umetnostih**

 Biblija je po 4. st. postala bogata podlaga za številna literarna, likovna in glasbena dela.

V besedni umetnosti so nastale  *Evangelijske harmonije*, ter še številne druge pesnitve.V 7. st. so se te pesnitve razmahnile v ljudskih jezikih in se tako zapletle v književnosti ( angleško, nemško ). Barok in romantika sta prinesli pripovedne pesnitve, romance, balade, novele, prozne prepovedi, povesti in romani.

 Kmalu se je iz Biblije razvila tudi močno razvejana dramatika, ki je upodobila razne znane dogodke in prigode na odru, ter s tem poskušala božje poslanstvo še bolj približati ljudstvu, to so posebej poudarjali jezuiti. Med slovenskimi bolj znanimi je Škofjeloški pasijon.

 Sveto pisemsko izročilo se je dobro prijelo tudi v slikarstvu in kiparstvu. Konec antike je prav krščanstvo postala osnova za vse nastale umetnije. V renesansi in baroku se je čudovito razraslo po številnih stenah, mestih in domovih.

Glasba se je po vzoru Biblije razvila šele po

letu 1600, z iznajdbo opere , kantine in oratorija.

Njihova podlaga je prihaja neposredno iz svetih knjig.

V sodobnejšem času, pa se je Sveto pismo preselilo

na naše male zaslone, v obliki filmov,

dokumentarnih oddaj,

s priznanimi režiserji in igralci.

**KRONOLOŠKI PREGLED SVETEGA PISMA IN SVETOPISEMSKIH ZGODB**

**Pr. Kr.**

**Pred 13. st.** Zgodbe v ustnem izročilu

**Ok. 1250** Mojzes

**1000 – 960** Kralj David, začetek knjige psalmov

**960 – 925** Kralj Salomon, Visoka pesem, prvi zapisi zgodb poznejšega Pentatevaha

**8.** **st** Prerok Izaija, začetki preroških knjig

**6. st** Prerok Jeramija, Žalostinke, zapisi posameznih delov zgodovinskih knjig

**po 538** Juzuetova knjiga, Knjiga sodnikov, Samuelovi knjigi, Knjigi kraljev

**5. st** Pentatevh

**5. –4. st.** Rutina knjiga, Jakobova knjiga

**ok. 400** Prerok Jona

**3. st.**  Esterina knjiga

**ok. 200**  Tobijeva knjig

**2. st.** Prerok Danijel, Knjiga Makabejcev

**Po Kr.**

**50 – 60**  Pavlova pisma

**50 – 70**  Markov evangelij

**50 – 80** Matejev evangelij

**60 – 80** Lukov evangelij, apostolska dela

**80 – 100** Janezov evangelij

**90 – 95** Razodetje